EkBass/fiwiki-20250220-pages-articles huggingface dataset:
The Monument

pienoiskuva|Monument maaliskuussa 2012. Monument on Lontoon suurelle palolle (1666) omistettu muistomerkki Lontoon Cityn eteläosassa. Se sijaitsee pienellä aukiolla Fish Street Hillin ja Monument Streetin risteyksessä, lähellä London Bridgeä. Muistomerkin suunnitteli tutkija Robert Hooke arkkitehti Christopher Wrenin avustuksella ja se rakennettiin vuosina 1671–1677 hieman länteen paikasta, josta palo sai alkunsa. Se suojeltiin Grade I -luokan kohteena vuonna 1950. Monument on 61 metriä korkea, portlandkivestä tehty doorilainen pylväs, joka on pystytetty korkokuvilla koristellulle korkealle jalustalle. Pylväs kannattelee noin 49 metrin korkeudessa näköalatasannetta, jota ympäröi suojaava häkki (alun perin pelkkä rautakaide). Tasanteelle pääsee pitkin pylvään sisälle rakennettuja kierreportaita, joissa on 311 askelmaa. Koko rakennelman huipulla on kullattu huippukoriste. Alkuaan muistomerkki toimi myös zeniittikaukoputkena ja sitä käytettiin tieteellisissä kokeissa, joilla tutkittiin painovoimaa ja heiluriliikettä. == Lähteet == Luokka:Grade I -luokan rakennukset Lontoon Cityssä Luokka:Lontoon muistomerkit
Jalkapallon naisten maailmanmestaruuskilpailujen 2023 loppuottelu

Jalkapallon naisten maailmanmestaruuskilpailujen 2023 loppuottelu oli jalkapallo-ottelu, jossa ratkaistiin jalkapallon naisten MM-kilpailujen 2023 voittaja. Se oli neljän vuoden välein pelattavien jalkapallon naisten MM-kilpailujen yhdeksäs loppuottelu. Se pelattiin Stadium Australialla Sydneyssä, Australiassa 20. elokuuta 2023 Espanjan ja Englannin välillä. Espanja voitti ottelun 1–0. ==Tie loppuotteluun== Round Vastustaja Tulos Lohkovaihe Vastustaja Tulos 3–0 Ottelu 1 1–0 5–0 Ottelu 2 1–0 0–4 Ottelu 3 6–1 Lohko C:n toinen sija Lopputulokset Lohkon D voittaja Vastustaja Tulos Pudotuspelivaihe Vastustaja Tulos 5–1 Neljännesvälierät 0–0 (ja.) (4–2 rp.) 2–1 (ja.) Puolivälierät 2–1 2–1 Välierät 3–1 ==Ottelu== ===Tiedot=== {| style="width:100%; font-size:90%;" | == Lähteet == ==Aiheesta muualla== * Virallinen sivusto Loppuottelu Luokka:Espanjan jalkapallo Luokka:Englannin jalkapallo Luokka:Sydneyn urheilu
Pumpernickel

Pumpernickel (suomeksi myös pumpernikkeliKotus: Pumpernikkeli) on saksalainen tyypillisesti tiivis, hieman makea ruisleipä, joka on perinteisesti valmistettu hapanjuuresta ja karkeaksi jauhetusta rukiista. Se valmistetaan joskus myös ruisjauhojen ja täysjyvien yhdistelmästä. Suomessa ja Ruotsissa pumpernickel voi tarkoittaa myös siirappileivonnaista sokerivesikuorrutteella. Saksankielinen nimi pumpernickel voidaan kääntää paholaisen pieruksi.So, Pumpernickel Bread Was Named After A Farting Devil ==Lähteet== Luokka:Leivät Luokka:Saksalainen keittiö Luokka:Saksankieliset sanat ja sanonnat
Joseph Caraud

Joseph Caraud (1821–1905) oli ranskalainen taidemaalari. Hän maalasi laatukuvia, jotka kuvaavat hienosti aikansa elämää. Hän maalasi myös historiamaalauksia 1700-luvun elämästä.http://www.haynesfineart.com/artists/joseph-caraud-uk http://rehs.com/eng/default-19th20th-century-artist-bio- page/?fl_builder&artist;_no=87&sold;=1 == Elämänvaiheita == Caraud opiskeli Ranskan taideakatemiassa Alexandre Abel de Pujolin ja Charles-Louis Lucien Mullerin oppilaana. Jo ennen taideopintojaan hänen oli onnistunut saada työnsä Pariisin salonkiin. Vuosina 1843 - 1846 hänellä oli useita muotokuvia Pariisin salongissa. Hän maalasi ne saadakseen rahaan Italiaan suuntautuvalle opintomatkalle. Opintomatka Italiaan toteutui vuonna 1848. Caraud`n tyyliin tuli selkeitä italialaisia vaikutteita. Sieltä hän matkusti Algeriaan ja vuoden 1853 näyttelyssä hänellä oli algerialaisaiheisia teoksia. 1850- luvulla Ranskan taideakatemia oli rohkaissut monia nuoria taiteilojoita matkustamaan Algeriaan etsimään vaikutteita. Caraud oli näin ollen mukana orientalismiksi kutsutussa taidesuuntauksessa. Vuoden 1857 salongissa oli selvää, että Caraud oli jättänyt orientalismin taakseen. Hän oli alkanut maalata historiamaalauksia Ludvig XV:n ajasta sekä Marie Antoinettesta. Hän sai töistään kolmannen luokan mitalin vuoden 1859 salongissa. Toisen luokan mitalin hän sai vuonna 1861 uskonnollisista maalauksistaan. Hänen teoksensa uivat vastavirtaan aikansa suuntausta, joka pyrki kuvaamaan realistisesti oman aikansa elämää. http://www.haynesfineart.com/artists/joseph-caraud-uk Realistisissa, omaa aikaansa kuvaavissa töissään Caraud ei käyttänyt tummaa palettia, eikä hän kuvannut elämässään vaikeuksiin joutuneita. Hänen töissään esiintyy ylempää keskiluokkaa, aina viimeisimmän muodin mukaisissa asuissa. Hän kuvasi tarkasti asusteiden materiaalit, missä hän seurasi edellisen vuosisadan mestareiden, kuten Watteaun tyyliä. Hänen töitään kehuivat niin kriitikot kuin suuri yleisökin. Teoksista tehdyt painokuvat kävivät hyvin kaupaksi. http://www.askart.com/artist/Joseph_Caraud/11021087/Joseph_Caraud.aspx Ranskan kunnialegioonan ritariksi Caraud nimitettiin vuonna 1867. Vuonna 1873 Caraud sai ylistävää kritiikkiä; häntä pidettiin Ranskan tuotteliaimpana taiteilijana ja uskollisena Salongin näytteilleasettajana. Hänen töitään oli esillä Pariisin maailmannäyttelyssä vuonna 1889. Viimeisen kerran hän piti näyttelyn vuonna 1902. Hän kuoli vuonna 1905, mutta kuolinpäivää ei tiedetä. http://www.proantic.com/en/1057812-joseph-caraud-la-dame-aux-chats-huile-sur- toile-vers-1879.html Aikoinaan suosittu taiteilija on nykyään jäänyt varjoon. Hänen töitään on sekä yksityiskokoelmissa että museoissa. == Lähteet == == Lisää aiheesta == * https://www.mutualart.com/Artist/Joseph- Caraud/9E78A68BB63177D7 Luokka:Ranskalaiset taidemaalarit Luokka:Vuonna 1821 syntyneet Luokka:Vuonna 1905 kuolleet
Vol-au-vent

Vol-au-vent on ranskalainen täytetty lehtitaikinaleivonnainen. Sen nimi tarkoittaa ranskaksi ”lepatus tuulen edessä”. Se koostuu lehtitaikinakupista, joka voidaan täyttää erilaisilla täytteillä, kuten katkaravuilla ja simpukoilla.Keittotaito: Vol-au-vent (täytetty voitaikinarengas) ==Lähteet== Luokka:Leivokset Luokka:Ranskalainen keittiö Luokka:Ranskankieliset sanat ja sanonnat
Vivstavarv

Vivstavarv on teollisuusyhdyskunta Timrån kunnassa Ruotsin Medelpadin maakunnassa, Västernorrlandin läänissä. Se on osa Timrån keskustaajamaa Pohjanlanden rannalla, noin 15 kilometriä pohjoiseen Sundsvallista. Siellä toimi paperitehdas vuoteen 2007 saakka, ja alun perin taajaman nimi tulee vuosina 1798–1870 toimineesta purjelaivatelakasta. 1950-luvun alussa Wifstavarfs AB:lla oli paikkakunnalla saha, höyläämö, kuitulevytehdas ja sulfaattisellutehdas. Säkkipaperitehdas käynnistyi 1961. Wärtsilä toimitti sinne paperikoneen, mutta ruotsinlaivaliikenteen ollessa vielä alkuvaiheessaan koneen osat toimitettiin Helsingistä Tornion ja Haaparannan kautta parina satana maantiekuljetuksena. Paperitehdas siirtyi SCA:n omistukseen 1966, ja tuotantosuunta vaihtui hienopaperiin 1980-luvun alussa. Vuonna 2000 tehtaan osti suomalainen M-real, joka sulki sen vuonna 2007. ==Lähteet== Luokka:Timrån kunta Luokka:Metsä Board
Lohjan keskustan uusi vesitorni

Lohjan keskustan uusi vesitorni on vesitorni, jolla vanha tiilinen vesitorni korvataan. Uusi on lähes kaksi kertaa suurempi suuremmalla. Vanha vesitorni on käynyt liian pieneksi kapasiteetiltaan. Uuden vesitornin vesitilavuus on 1350 kuutiometriä ja vanha 700. Uuden vesitornin rakentaminen alkaa luultavimmin vuonna 2024. Luokka:Suomen vesitornit Luokka:Lohjan rakennukset ja rakennelmat
Wiener Melange

Wiener Melange on cappuccinoa muistuttava itävaltalainen erikoiskahvijuoma. Erona on, että Melange on valmistettu miedommasta kahvista. Esimerkiksi Wienin kuuluissa kahvilassa Cafe Sperlissä Melange on puoli kupillista haudutettua kahvia ja puoli kupillista kermaa, jonka päällä on maitovaahtoa.Kleines Kaffee ABC ==Lähteet== Luokka:Kahvijuomat Luokka:Itävaltalainen keittiö
Ylä-Uudenmaan Osuuspankki

Ylä-Uudenmaan Osuuspankki on 1. tammikuuta 2023 aloittanut uusi osuuspankki, joka sisältää Askolan Osuuspankin, Orimattilan Osuuspankin, Kärkölän Osuuspankin ja Mäntsälän Osuuspankin entiset toiminnot.https://www.mantsalanuutiset.fi/paikalliset/5646865 Ajatus pankkien yhdistämisestä lähti liikkeelle keväällä 2021 ja aloittamisen jälkeen asia tuotiin julkisuuteen kuukauden sisällä. Osuuspankin toimitusjohtaja on Mikko Purmonen, hallituksen puheenjohtaja Katja Kuosa-Kaartti ja hallintoneuvoston puheenjohtaja Tarmo Kämppi. Edustajia Osuuspankilla on Orimattilalta yhdeksän, Mäntsälältä kahdeksan, Askolalta neljä, Kärkölältä kolme ja Pukkilalta kaksi. Edustajamäärien paikka menee pankkien jäsenmaarän mukaan. Ylä-Uudenmaan Osuuspankki on 20. suurin Suomen 108 osuuspankista. == Lähteet == Luokka:OP
Michele Esposito

Michele Esposito (29. syyskuuta 1855 Castellammare di Stabia – 26. marraskuuta 1929 Firenze) oli italialainen, vuosina 1882–1928 Irlannissa työskennellyt säveltäjä, kapellimestari ja pianisti.Patrick M. Geoghegan, Esposito, Michele Dictionary of Irish Biography, viitattu 15.8.2023Axel Klein, Michele Esposito Contemporary Music Centre, viitattu 15.8.2023 Esposito aloitti stipendin turvin pianonsoiton ja sävellyksen opinnot Napolissa vuonna 1865. Ensimmäisen esiintymisensä kapellimestarina hän teki 19-vuotiaana Teatro di San Carlossa. Esposito meni Napolissa naimisiin Natalia Klebnikoffin kanssa. Hän kiersi Italiassa vuosina 1873–1878 ja asettui sen jälkeen Pariisissa, jossa hänen maineensa kasvoi. Esposito valittiin vuonna 1882 Royal Irish Academy of Musicin pianonsoiton opettajaksi ystävänsä, Royal Irish Academy of Musicin laulunopettaja Caracciolon suosituksesta. Vuonna 1898 Esposito perusti Dublin Orchestral Societyn, jota johti vuoteen 1914. Royal Dublin Societyn tuella hän perusti myös pienen sinfoniaorkesterin, jota johti suosituissa edullisissa sunnuntaikonserteissa. Esposito voitti säveltäjänä Feis Ceoilin palkinnot kantaatillaan Deirdre vuonna 1897 ja teoksellaan Irish Symphony vuonna 1902. Hän hyödynsi musiikissaan irlantilaisia harmonioita ja melodioita. Espositon suurimuotoisiin teoksiin kuuluu myös ooppera The Tinker and the Fairy (1910). Lisäksi hän sävelsi kamarimusiikkia, pianomusiikkia ja lauluja sekä teki kansanlaulusovituksia. Hänen musiikilliset juurensa olivat 1800-luvun jälkipuoliskon romanttisessa ohjelmistossa. Vuonna 1905 Esposito sai Trinity Collegen musiikin kunniatohtorin arvon. Hänen oppilaidensa joukossa oli Hamilton Harty. Elokuussa 1913 Esposito ja Harty johtivat Dublinissa konserttisarjan, jota markkinoi liikemies Stanley Cochrane. Esposito ja Cochrane perustivat myöhemmin musiikkikustantamon C. E. Music Publishers. Esposito oli urallaan aktiivinen myös pianistina, konserttien markkinoijana ja musiikkikilpailuiden tuomarina. Hän sai vuonna 1923 Italian kuninkaalta Commendatore-arvon. Esposito jäi eläkkeelle vuonna 1928 ja palasi Italiaan. Hänellä oli neljä lasta. Näistä Vera Esposito työskenteli irlantilaisen teatterin parissa ja Mario Espositosta tuli keskiajan tutkija. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Italialaiset pianistit Luokka:Italialaiset kapellimestarit Luokka:Italialaiset oopperasäveltäjät Luokka:Vuonna 1855 syntyneet Luokka:Vuonna 1929 kuolleet
Eemeli Laine

Eemeli Laine (s. 23. joulukuuta 2003) on suomalainen pesäpalloilija. Laine edustaa Superpesiksessä pelaavia Kouvolan Pallonlyöjiä. Hänen kasvattajaseuransa on Lahden Mailaveikot. https://www.pesistulokset.fi/pelaaja/10346#tab:1 Hän pelaa ulkokentällä ykkösvahtina. https://www.pesistulokset.fi/ottelut/58774#lineup Laine on pelannut 13 Superpesiksen runkosarjan ottelua. Näissä otteluissa hän on tuonut 18 juoksua ja kerännyt 34 kärkilyöntipistettä. Tilastot päivitetty 15. elokuuta 2023. Laine on kolmannen polven pesäpalloilija. Isä Timo Heikki Laine edusti Superpesiksessä Jyväskylän Kiriä (1992–1995) ja Haminan Palloilijoita (1996–2000). Isoisä Heikki Rikhard Laine pelasi SM-sarjassa Lahden Mailaveikoissa vuosina 1960–1963. == Lähteet == * Laineet taulukossa. M. Rasilainen}} === Viitteet === Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
Endel Rikand

Endel Rikand (9. huhtikuuta 1906 Riika, Liivinmaan kuvernementti – 17. elokuuta 1944 Permisküla, Virumaa) oli virolainen ampuja, joka oli 1930-luvun MM-kisoissa menestynyt virolaisampuja. Hänen aseensa olivat niin vapaakivääri kuin pienoiskivääri. Toisen maailmansodan aikana hän siirtyi Suomeen ns. Suomen-Poikien riveihin ja palasi elokussa 1944 kotimaahansa kaatuen Narvan alueen taisteluissa. == Koulutus ja urheilu-urasta == Endel Rikand valmistui Tallinnan reaalikoulusta 1924 ja Valtion teollisuuskoulusta Põltsamaalla 1926. Ennen kivääriammuntaa hän oli kaksi kertaa Viron mestari partiohiihdossa. Hän aloitti säännöllisen ampumisen vuonna 1932 ja nousi Viron maajoukkueeseen vuonna 1934 kilpaillen vuoteen 1939. Hän saavutti MM-kisoissa neljä mitalia (2 hopeaa ja 2 pronssia). Rikand toimi Kaitseliitin pohjoisen sotilaspiirin urheilupäällikön apulaisena. Sen jälkeen hän työskenteli rauta- ja puuteollisuudessa Pärnussa ja piirtäjä-suunnittelijana tallinalaisessa huonekaluyrityksessä AS Massoprodukt. Vuodesta 2006 lähtien Männikun ampumaradalla on järjestetty Rikandin muistokilpailu. Henkilökohtaiset ennätykset * 1160 pienoiskiväärin 3 × 40 laukauksella (1938), pystyasennossa 40 laukausta 379 (1939), 40 laukausta polvelta 392 (1938); * 1123 vapaakiväärin 3 × 40 laukauksella (1939). == Mitalit MM-kisoissa == === Henkilökohtainen kilpailu === ;Hopeaa *50 m pienoiskivääri, pysty (1939 Luzern) === Joukkuekilpailu === ;Kultaa *50 m pienoiskivääri, makuu (1935 Rooma) *50 m pienoiskivääri, polvi (1935 Rooma) ;Hopeaa *300 m vapaakivääri, asennot (1935 Rooma) == Sotavuodet == Endel Rikandin onnistui jäädä Viroon neuvostomiehityksen aikaan, ja siirtyä Suomen Jatkosodan aikaan Suomen armeijaan ns. Suomen-pojat -yksikköön. Yksikkö siirrettiin elokuussa 1944 Viroon, jossa Rikand kaatui Narvan rintamalla Virumaan Permiskülassa. ==Lähteet== Luokka:Virolaiset ampujat Luokka:Virolaiset sotilaat Luokka:Virolaiset toisessa maailmansodassa kaatuneet Luokka:Vuonna 1906 syntyneet Luokka:Vuonna 1944 kuolleet
Voivodikunnan tie 771

Voivodikunnan tie 771 () on Puolassa Buskon piirikunnassa sijaitseva noin yhdeksän kilometriä pitkä voivodikunnan tie. Se alkaa Wiślican kaupungissa ja päättyy Strożyskan kylässä Nowy Korczynin kunnassa. Tie kulkee voivodikunnan teiden 776 ja 973 välillä. == Lähteet == Luokka:Voivodikunnan tiet
Kirjallisuusvuosi 1719

Kirjallisuusvuosi 1719 käsittelee vuoden 1719 tärkeitä kirjallisuuden tapahtumia, uutisia ja julkistuksia. == Tapahtumia == * Saksalainen kustannusliike Breitkopf & Härtel perustettiin Leipzigissa. * Euroopan ensimmäinen järjestelmällinen väestön­laskenta suoritettiin Brandenburgin alueella Preussissa. == Julkaisuja == * Daniel Defoe - Robinson Crusoe, "ensimmäinen englanninkielinen romaani" * Nils Hufwedsson Dal - Boërosia * Daniel Medelplan - Pälkäneen puuaapinen * Richard Steele - The Plebeian * Christian Wolff - Vernünftige Gedanken von Gott, der Welt, und der Seele des Menschen 1719 Luokka:1719
Aapo Kinnunen

Aapo Kinnunen (s. 13. joulukuuta 2003, Heinola) on suomalainen pesäpalloilija. Kinnunen edustaa Superpesiksessä pelaavaa kasvattajaseuraansa Kouvolan Pallonlyöjiä. Hänen sopimuksensa Kouvolan Pallonlyöjien kanssa ulottuu kauden 2024 loppuun saakka. Hän pelaa sisäpelissä vaihtajana tai etenijänä ja ulkokentällä polttolinjassa. Kinnunen on pelannut 29 Superpesiksen runkosarjan ottelua. Näissä otteluissa hän on lyönyt yhden kunnarin ja kahdeksan tavallista juoksua, tuonut 32 juoksua ja kerännyt 117 kärkilyöntipistettä. https://www.pesistulokset.fi/pelaaja/10913#tab:1 Tilastot päivitetty 15. elokuuta 2023. == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
Jerome de Bromhead

Jerome de Bromhead (s. 1945 Waterford) on irlantilainen säveltäjä.Jerome de Bromhead Aosdána, viitattu 15.8.2023 Bromhead opiskeli alun perin klassista kitaransoittoa. Sittemmin hän opiskeli Royal Irish Academy of Musicissa harmoniaa ja kontrapunktia A. J. Potterin sekä sävellystä James Wilsonin johdolla. Hänen muita opettajiaan olivat Seóirse Bodley ja Franco Donatoni.Jerome de Bromhead Contemporary Music Centre, viitattu 15.8.2023 Bromhead valmistui humanististen tieteiden maisteriksi musiikissa, taidehistoriassa ja englannin kielessä Trinity College Dublinista vuonna 1969. Hän työskenteli Irlannin yleisradioyhtiön RTÉ:n palveluksessa television uutisohjaajana ja kuuluttajana sekä radion vanhempana musiikkituottajana. Bromhead on säveltänyt muun muassa kaksi sinfoniaa, neljä konserttoa sekä suuren määrän vokaali- ja kamarimusiikkia. Hänen tuotantoaan on esitetty lukuisissa maissa. Hän on edustanut teoksillaan Irlantia Unescon Kansainvälisessä säveltäjärostrumissa ja International Society for Contemporary Musicin World Music Daysissa. Bromheadia on kuvattu uudistetun sarjallisuuden edustajaksi. Hän on Irlannin taiteilija-akatemian Aosdánan jäsen. == Lähteet == Luokka:Irlantilaiset säveltäjät Luokka:Vuonna 1945 syntyneet Luokka:Elävät henkilöt
Gerard Victory

Gerard Victory (1921 Dublin – 1995) oli irlantilainen säveltäjä.Gerard Victory Contemporary Music Centre, viitattu 15.8.2023 Victory opiskeli University College Dublinissa ja Trinity Collegessa. Hän liittyi vuonna 1948 RTÉ:n palvelukseen ja toimi sen musiikkijohtajana vuosina 1967–1982. Victory oli Irlannin taiteilijoiden valtionakatemia Aosdánan jäsen ja vuosina 1981–1983 UNESCO:n Kansainvälisen säveltäjärostrumin puheenjohtaja. Hän sai Ranskan Ordre des Arts et des Lettres'n ritarinarvon ja Saksan Bundesverdienstkreuzin. Victoryn tuotannon joukossa on neljä sinfoniaa, kaksi pianokonserttoa, kantaatti Ultima Rerum ja kahdeksan oopperaa. Tunnetuimmat näistä oopperoista ovat Chatterton, An Evening for Three ja The Rendezvous. Lisäksi Victory sävelsi muun muassa elokuva- ja näytelmämusiikkia. == Lähteet == Luokka:Irlantilaiset säveltäjät Luokka:Oopperasäveltäjät Luokka:Vuonna 1921 syntyneet Luokka:Vuonna 1995 kuolleet
Voivodikunnan tie 770

Voivodikunnan tie 770 () on Puolassa Kazimierzan piirikunnassa sijaitseva noin 11 kilometriä pitkä voivodikunnan tie. Se alkaa Drożejowicen kylässä, kulkee Czarnocinin kylän läpi ja päättyy Krzyżin kylässä. Tie kulkee voivodikunnan teiden 768 ja 776 välillä. == Lähteet == Luokka:Voivodikunnan tiet
Havelock Nelson

Havelock Nelson OBE (1917 Cork – 1996) oli irlantilainen säveltäjä, kapellimestari ja sovittaja.Havelock Nelson Naxos, viitattu 15.8.2023Havelock Nelson Contemporary Music Centre, viitattu 15.8.2023 Nelson opiskeli Trinity Collegessa ja Royal Irish Academy of Musicissa. Hän liittyi BBC:n palvelukseen Belfastissa vuonna 1947. Nelson kuului Dublin Orchestral Playersin perustajiin vuonna 1939. Hän johti myös BBC:n orkesteria Pohjois-Irlannissa. Nelson sai Brittiläisen imperiumin ritarikunnan upseerin arvon vuonna 1966. Hän jäi eläkkeelle vuonna 1977 ja lähti Trinidad ja Tobagoon johtamaan paikallista oopperaseuruetta. Nelsonin laajaan tuotantoon kuuluu muun muassa orkesteriteoksia, kuorosarja, muita kuoroteoksia ja monenlaisia lauluja. Nelson sävelsi myös kamarimusiikkiteoksia ja soolosoitinteoksia, joihin kuuluvat Three Irish Diversions pianolle ja Cameos klarinetille. Lisäksi hänen tuotantonsa joukossa on elokuviin, radioon ja televisioon sävellettyä musiikkia. Nelson teki omien alkuperäisten teostensa ohella paljon sovituksia irlantilaisista ja muista kansanlauluista. == Lähteet == Luokka:Irlantilaiset säveltäjät Luokka:Irlantilaiset kapellimestarit Luokka:Vuonna 1917 syntyneet Luokka:Vuonna 1996 kuolleet
Edvard Hans Hoff

Edvard Hans Hoff (11. huhtikuuta 1838 Bergen – 1933) oli norjalainen upseeri ja Høyren poliitikko. Hän oli sotilasarvoltaan kenraaliluutnantti ja toimi Norjan puolustusministerinä vuosina 1889–1891. ==Lähteet== ==Aiheesta muualla== Luokka:Norjan puolustusministerit Luokka:Norjalaiset kenraalit Luokka:Vuonna 1838 syntyneet Luokka:Vuonna 1933 kuolleet
Åke Ortmark

Åke Ortmark (1929 – 18. lokakuuta 2018) oli ruotsalainen toimittaja ja televisiojuontaja. Hän tuli tunnetuksi yhtenä "kolmesta O:sta", jotka juonsivat vaalitenttejä 1960-luvulla. Kaksi muuta olivat Lars Orup ja Gustaf Olivecrona. ==Lähteet== ==Aiheesta muualla== Luokka:Ruotsalaiset toimittajat Luokka:Ruotsalaiset juontajat Luokka:Vuonna 1929 syntyneet Luokka:Vuonna 2018 kuolleet
S.N.P.J.

S.N.P.J. on kunta (borough) Yhdysvalloissa Pennsylvanian osavaltiossa. Sen väkiluku oli 18 vuonna 2020. Kunta sijaitsee Lawrencen piirikunnassa. Kunnan alueella sijaitsee amerikansloveenien veljes- ja sosiaalijärjestö Slovenska Narodna Podporna Jednotan (josta S.N.P.J. on lyhenne) virkistyskeskus. Järjestö anoi osavaltiolta oikeutta saada alueelle kuntaoikeudet voidakseen muun muassa paremmin ohjata kiinteistön kehittämistä ja jotta alue voisi säädellä itse alkoholinmyymissääntöjään. Alueesta tuli oma kuntansa vuonna 1977. == Väestö == Vuonna 2020 S.N.P.J:n 18 asukkaasta valkoisia oli 94,4 % ja mustia 5,6 %. Asukkaista 22,8 % puhui kotonaan jotain muuta kieltä kuin englantia ja 17,7 % asukkaista oli syntynyt ulkomailla. Kotitalouksien mediaanitulot olivat 56 875 Yhdysvaltain dollaria vuodessa. == Lähteet == Luokka:Pennsylvanian kunnat
George Alexander Osborne

George Alexander Osborne (1806 Limerick – 1893) oli irlantilainen pianisti ja säveltäjä.Andrew Achenbach, Osborne, GA Chamber Works Gramophone, viitattu 15.8.2023 Osborne opiskeli pianonsoittoa ja sävellystä Friedrich Kalkbrennerin johdolla Pariisissa, jossa hänestä tuli Frédéric Chopinin läheinen ystävä. Osborne muutti tämän jälkeen Englantiin, jossa sai tunnustusta pianovirtuoosina ja opettajana. Myöhemmin hän pääsi Royal Academy of Musicin ja Royal Philharmonic Societyn johtoon. Osbornen pianosävellysten joukossa on viktoriaanisen ajan salongeissa suureen suosioon noussut valssi La pluie de perles. Kappale on sävelletty Pariisissa, mutta julkaistu vuonna 1848 Englannissa. Osbornen tuotantoon kuuluu myös kamarimusiikkiteoksia. == Lähteet == == Aiheesta muualla == * IMSLP: nuotteja Luokka:Irlantilaiset säveltäjät Luokka:Irlantilaiset pianistit Luokka:Vuonna 1806 syntyneet Luokka:Vuonna 1893 kuolleet Luokka:Romantiikan säveltäjät
Langoiran

Langoiran on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 24 kilometriä Bordeaux’n kaupungista kaakkoon. pienoiskuva|vasen|Château de Langoiran Château de Langoiran rakennettiin 1200-luvulla Escoussansin suvulle, joka oli yksi Akvitanian herttuakunnan arvostetuimmista suvuista. He olivat Englannin kuninkaan palveluksessa Englannin ja Ranskan kuninkaiden välisissä taisteluissa. Ranskan uskonsotien aikaan 1500-luvulla linna oli Montferrandin suvun omistuksessa. Linnan keskipiste on sen suurikoinen puolustustorni, grosse tour. Se on samalla yksi Ranskan vaikuttavimmista vankityrmistä. Se on muodoltaan lieriömäinen, ja sen halkaisija on 16 metriä ja korkeus 18,5 metriä. ==Tunnettuja kuntalaisia== *Alain Giresse (s. 1952), jalkapalloilija ja valmentaja ==Lähteet== ==Aiheesta muualla== Luokka:Gironden kunnat
Matti Airas

Veli Matti Aatos Airas (20. joulukuuta 1933 Viipuri – 11. huhtikuuta 1976) oli suomalainen koripalloilija ja jääkiekkoilija. Matti Airas pelasi koripallon mestaruussarjaa helsinkiläisen ToPo:n riveissä 1950–1960 -luvuilla. Hän oli mukana voittamassa Suomen-mestaruuden 1960 sekä viisi SM-hopeaa ja yhden pronssin. Airas toimi myös joukkueen kapteenina ja myöhemmin huoltajana. Hän kuului 1960-luvulla myös seuran johtokuntaan. Airas pelasi 11 maaottelua. Airas oli pelipaikaltaan keskushyökkääjä.Urheilumme kasvot s. 821 Jääkiekkossa Airas edusti HIFK:n riveissä hyökkääjänä kaudet 1950–1960 pelaten SM-sarjassa yhteensä 79 ottelua tehoin 37+28 = 65. Hyökkäysketjun hän muodosti Rauli Hakalan ja Rainer Lindströmin kanssa. Joukkue saavutti SM-pronssia vuonna 1959. ==Lähteet== * Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. === Viitteet === Luokka:Suomalaiset koripalloilijat Luokka:Suomalaiset jääkiekkoilijat Luokka:Vuonna 1933 syntyneet Luokka:Vuonna 1976 kuolleet
VAS-jana

VAS-jana eli visuaalianalogiasteikko (engl. visual analogue scale) on yleisesti käytetty kymmenen senttimetrin pituinen kipujana, jota käytetään kivun vaikeusasteen mittaamiseen. Jana voi saattaa sisältää numeerisen skaalan yhdestä kymmenen. Jos numeroita ei ole, jokainen sentti vastaa yhtä skaalan astetta. Potilas piirtää merkinnän paperille piirrettyyn VAS-janaan kohdalle, jonka arvioi kuvastavan parhaiten kipunsa voimakkuuttaVainio 2009, s. 45–46.. Kympin ajatellaan yleensä tarkoittavan "pahinta kuviteltavissa olevaa kipua". Toisen asiantuntijanäkemyksen mukaan VAIS-asteikon ei olisi kuitenkaan tarkoitus kattaa kaikkea kuviteltavissa olevaa kipua, vaan se on kehitetty mittaamaan "keskivertohenkilön kohtuuden rajoissa todennäköisimmin kohtaamaa kipua".Jukka-Pekka Katajisto & Jenny Patana: Kipumittarien hyödyntäminen. Kirjallisuuskatsaus. https://www.theseus.fi/bitstream/handle/10024/355114/Katajisto_Jukka- Pekka%2C%20Patana_Jenny.pdf?sequence=2&isAllowed;=y Myöskään VAS-asteikon muiden arvojen tulkinnasta ei vallitse konsensusta. Erään suomalaisen asiantuntijanäkemyksen mukaan VAS-asteikon arvot 1-3 tarkoittavat lievää kipua, 4-6 kohtalaista, 7 ja 8 voimakasta ja 9 sekä 10 erittäin voimakasta kipua. Tutkimuksissa on kuitenkin havaittu, että esimerkiksi leikkauspotilaiden arvio VAS-skaalasta poikkeaa edellä esitetystä. Potilaiden mielestä lievä kipu sijoittui välille 0,5-4,4 cm, kohtalainen välille 4,5–7,4 cm ja voimakas kipu välille 7,5–10 cm. On myös esitetty, että VAS-asteikon lievä kipu olisi kipua, joka on korkeintaan "ärsyttävää" ja että kohtalainen kipu olisi kipua, joka ei estä elämästä normaalia elämää. VAS-janaa voidaan käyttää esimerkiksi mittaushetkellä vallitsevan kivun arviointiin. Kroonista kipua mitataan usein kysymällä potilaan muistinvaraista arviota kivun voimakkuudesta esimerkiksi viimeisen seitsemän päivän aikanaKroonisen alaselän kivun vaikutukset kävelyyn ja kävelymuutosten huomioiminen terapeuttisessa harjoittelussa -systemoitu kirjallisuuskatsaus. https://tinyurl.com/f6zuaeta. VAS-janaa voidaan käyttää myös esimerkiksi kutinen voimakkuuden mittaamiseen. VAS-janalle vaihtoehtoisia kipumittareita ovat esimerkiksi ei-visuaalinen numeerinen asteikko (NRS) ja sanallinen arvio (VRS)Kipu Käypä hoito 22.08.2017, viitattu 16.8.2023. Sanallisessa VRS-skaalassa kipua arvioidaan esimerkiksi asteikolla lievä-kohtalainen-kova-sietämätön. === Historia === VAS-jana kuvattiin ensimmäisen kerran vuonna 1921. Viittaukset siihen olivat kuitenkin satunnaisia 1940-luvulle saakka. 1960-luvulla kiinnostus VAS-janaa kohtaan alkoi kasvaa.Visual analogue scales (VAS): Measuring instruments for the documentation of symptoms and therapy monitoring in cases of allergic rhinitis in everyday health care National Library of Medicine 19.1.2017, viitattu 16.8.2023 == Lähteet == Luokka:Psykometriikka Luokka:Kipu
Seán Ó Riada

Seán Ó Riada (syntymänimeltään John Reidy; 1. elokuuta 1931 Cork – 3. lokakuuta 1971 Lontoo) oli irlantilainen säveltäjä.Seán Ó Riada Oxford Reference, viitattu 16.8.2023Sinead McCarthy, Remembering the life of Seán Ó Riada on the 50th anniversary of his death Echo Live 28.9.2021, viitattu 16.8.2023 Ó Riada vietti varhaiset vuotensa Adaressa Limerickin kreivikunnassa. Hän sai St Finbarr's Collegessa (Farranferris) musiikinopetusta Aloys Fleischmann vanhemmalta. Ó Riada opiskeli myös University College Corkissa Aloys Fleischmann nuoremman johdolla ja sai musiikin kandidaatin oppiarvon vuonna 1952. Hän toimi Radio Éireannin avustavana musiikkijohtajana vuosina 1954–1955 ja Abbey Theatren musiikkijohtajana vuosina 1955–1962. Vuodesta 1963 lähtien Ó Riada toimi loppuelämänsä ajan University College Corkin luennoitsijana.Seán Ó Riada Contemporary Music Centre, viitattu 16.8.2023 Ó Riada oli Ceoltóirí Chualann -yhtyeen perustajajäsen ja johtaja. Hänen tunnetuin saavutuksensa olikin uraauurtava työ irlantilaisen kansanmusiikin parissa. Lisäksi hän kuitenkin laati teoksia, joissa hyödynsi moderneja sävellystekniikoita. Näihin kuuluvat orkesteriteosten sarja Nomos (1957–1966), The Banks of Sullane (pastoraalinen elegia, 1956) ja Four Hölderlin Songs (1956). Ó Riada teki musiikin myös useisiin elokuviin, kuten Mise Éire (1959) ja Saoirse?. Hän kuoli 40-vuotiaana kirroosiin ja tuli haudatuksi St. Gobnait's -hautausmaalle Ballyvourneyyn. == Lähteet == Luokka:Irlantilaiset säveltäjät Luokka:Kansanmuusikot Luokka:Vuonna 1931 syntyneet Luokka:Vuonna 1971 kuolleet
Vuoden 1980 olympiaboikotti

Vuoden 1980 olympiaboikotissa boikotoitiin Moskovassa järjestettyjä kesäolympialaisia. Boikotti oli Yhdysvaltojen ja sen liittolaisten vastalause Neuvostoliiton hyökkäykselle Afganistaniin ja samalla osa Yhdysvaltojen ja Neuvostoliiton kylmää sotaa. Neuvostoliitto järjesti blokkinsa kera oman vastaboikotin vuoden 1984 Los Angelesin kesäolympialaisten aikaan. Neuvostoliitto oli hyökännyt Afganistaniin edellisenä vuonna 1979. Yhdysvaltojen presidentti Jimmy Carter oli esittänyt vaatimuksen neuvostojoukkojen vetämisestä Afganistanista, mihin Neuvostoliitto ei ollut suostunut. Yhdysvallat reagoi Neuvostoliiton toimiin jättämällä Moskovan olympialaiset väliin. Samoin toimi jokunen osa länsimaista ja USA:n muista liittolaisista Afrikassa, Etelä-Amerikassa ja Aasiassa sekä kommunistinen Kiina. Toisaalta USA:n läntisistä liittolaisista esimerkiksi Iso-Britannia, Ranska, Kreikka ja Australia eivät osallistuneet olympiaboikottiin. Suomikaan ei osallistunut siihen. Carterin hallinto pyrki suostuttelemaan Afrikan maita osallistumaan boikottiin. Nyrkkeilijä Muhammed Ali värvättiin diplomaatin tehtäviin, taivuttelemaan Afrikan maat tukemaan USA:n kantoja olympiaboikotissa. Asiassa ei juurikaan saavutettu tuloksia. Moskovan kesäolympialaiset olivat ensimmäiset laatuaan rautaesiripun toisella puolen. Neuvostoliitto saavutti niissä ennätysmäärän mitaleja. Boikotilla oli lopulta melko vähän, jos mitään vaikutusta. Neuvostojoukot pysyivät Afganistanissa 1980-luvun loppuun asti. Kaiken kaikkiaan yli 60 maata jätti osallistumatta Moskovan olympialaisiin. Neuvostoblokki järjesti Los Angelesin vuoden 1984 olympialaisia vastaan oman boikottinsa, jota on laajalti pidetty vastavetona vuoden 1980 boikotille, mutta se oli osallistujamäärältään vielä vaatimattomampi. == Lähteet == Luokka:Kylmä sota Boikotti
Ben Briscoe

Ben Briscoe (1934 Killiney – 10. heinäkuuta 2023 Dublin) oli irlantilainen Fianna Fáil -puolueen poliitikko.Deaglán de Bréadún, Obituary: Ben Briscoe, former Fianna Fáil TD who tried to oust Charlie Haughey and believed party should go into power with Fine Gael Independent 16.7.2023, viitattu 16.8.2023Ben Briscoe Irish Jewish Museum, viitattu 16.8.2023 Hän istui Irlannin alahuoneen, Dáil Éireannin jäsenenä vuosina 1965–2002 ja oli Dublinin Lord Mayor vuosina 1988–1989.Olivia Kelly, Former Fianna Fáil politician Ben Briscoe dies aged 89 The Irish Times 10.7.2023, viitattu 16.8.2023 Briscoe syntyi poliitikko Robert Briscoen ja Lillian Briscoen nuorimpana poikana. Hänellä oli kaksi nuorempaa siskoa, yksi vanhempi sisko ja kolme vanhempaa veljeä. Briscoe opiskeli St Andrew's Collegessa ja oli nuorena lupaava nyrkkeilijä. Hän oli muun muassa Dublinin kreivikunnan nyrkkeilymestaruuden voittaja vuonna 1949 ja tuli Irlannin-mestaruuskilpailussa toiseksi George Hassetin jälkeen. Briscoe nyrkkeili myös Royal College of Surgeons in Irelandin joukkueessa. Vuonna 1955 hän muutti Englantiin, jossa hän työskenteli Marks & Spencerin palveluksessa Lontoossa ja muissa kaupungeissa. Hänet kutsuttiin kuitenkin myöhemmin vuonna 1955 armeijan lääkintäjoukkoihin. Briscoe palasi Irlantiin vuonna 1961 ja aloitti työskentelyn purukumiyhtiön palveluksessa Kildaressa. Briscoe oli Dublinin kaupunginvaltuuston jäsen vuosina 1967–1999. Hän aloitti prosessin Freedom of the Cityn myöntämisestä Nelson Mandelalle välittömästi Dublinin Lord Mayoriksi valintansa (1988) jälkeen. Briscoe oli alun perin Charles Haugheyn kannattaja, mutta päätyi vaatimaan tämän eroa. Vuonna 1988 Briscoe kutsuttiin vieraaksi Roomaan Charles Houbenin autuaaksi julistamista varten.Deaglán de Bréadún, Obituary: Ben Briscoe, former Fianna Fáil TD who tried to oust Charlie Haughey and believed party should go into power with Fine Gael Independent 16.7.2023, viitattu 16.8.2023 Irlannin alahuoneessa Briscoe istui, kunnes päätti jättää osallistumatta vuoden 2002 vaaleihin. Tämän jälkeen hän asui perheensä kanssa Kildaren kreivikunnassa. Briscoe oli juutalainen ja kuului isänsä, Mervyn Taylorin ja Alan Shatterin ohella tunnetuimpiin juutalaistaustaisiin irlantilaispoliitikkoihin. Briscoe kuoli Connollyn sairaalassa Dublinin Blanchardstownissa heinäkuussa 2023. Hänellä oli vaimo Carol sekä neljä lasta. == Lähteet == Luokka:Irlantilaiset poliitikot Luokka:Vuonna 1934 syntyneet Luokka:Vuonna 2023 kuolleet
Helgelands Blad

Helgelands Blad on norjalainen vuonna 1904 perustettu paikallislehti, jonka toimitus on Alstahaugin Sandnessjøenissä. Lehteä julkaisee samanniminen perheyritys ja se ilmestyy kahdesti viikossa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Alstahaug
Carvajal-luokka

Carvajal-luokka oli Perun laivaston neljän Cantieri Navali Riunitin valmistaman fregatin muodostama alusluokka. == Alukset == Peru tilasi 1970-luvun alussa laivastolleen neljä Lupo-luokkaan perustuvaa alusta Cantieri navali Riunitilta. Näitä täydensivät myöhemmin hankitut Italian laivaston Lupo-luokan alukset.Gardiner 1995 s. 305 Carvajal-luokan fregatit Nimi Telakka Kölinlasku Vesille Valmis Kohtalo BAP Carvajal Cantieri navali Riuniti, Riva Trigoso 8. elokuuta 1974 30. syyskuuta 1976 28. huhtikuuta 1979 merivartiostolle 2013 BAP Guardiamarina San Martin (PO-201) BAP Villavicencio CNR, Riva Trigoso 6. lokakuuta 1976 7. helmikuuta 1978 29. elokuuta 1979 BAP Montenero SIMAC, Callao lokakuu 1978 8. lokakuuta 1982 25. heinäkuuta 1984 BAP Mariategui SIMAC 1979 8. lokakuuta 1984 10. lokakuuta 1987 Lupo- luokkamarina.mil.pe Lupo-luokkamarina.mil.pe Lupo-luokkamarina.mil.pe Lupo- luokkamarina.mil.pe Lupo-luokkamarina.mil.pe Lupo-luokkamarina.mil.pe BAP Palacios CNR, Riva Trigoso 11. lokakuuta 1974 29. heinäkuuta 1976 2005 BAP Quiñones CNR, Riva Trigoso 4. helmikuuta 1976 22. kesäkuuta 1977 tammikuu 2007 BAP Coronel Bolognesi CNR, Riva Trigoso 28. helmikuuta 1977 2. heinäkuuta 1978 elokuu 2006 BAP Aguirre CNR, Muggiano 1. elokuuta 1977 1. maaliskuuta 1979 2005 == Lähteet == * === Viitteet === *
Sissel Tolaas

Sissel Tolaas (s. 21. kesäkuuta 1961 Stavanger) on norjalainen hajutaiteilija. Hänen töitään on ollut näytillä muun muassa Museum of Modern Artissa New Yorkissa. Tolaas valmistui Oslon taideakatemiasta vuonna 1985 ja asuu nykyisin Berliinissä. Tolaasilla on oma laboratorio, jossa hän kehittää uusia hajuja. ==Lähteet== ==Aiheesta muualla== Luokka:Norjalaiset taiteilijat Luokka:Vuonna 1961 syntyneet Luokka:Elävät henkilöt
Kirjallisuusvuosi 1718

Kirjallisuusvuosi 1718 käsittelee vuoden 1718 tärkeitä kirjallisuuden tapahtumia, uutisia ja julkistuksia. == Tapahtumia == * Voltaire, oikealta nimeltään François-Marie Arouet, otti kirjailijanimensä päivittäiseen käyttöön ollessaan vankina Bastiljin linnoituksessa. * Abraham de Moivren teos The Doctrine of Chances oli ensimmäinen todennäköisyyslaskentaa käsittelevä teos.. == Julkaisuja == * Joseph Addison - Poems on Several Occasions * Karl Heinrich von Bogatzky - Güldene Schatzkästlein der Kinder Gottes * Johann Jakob Dillenius - Catalogus plantarum sponte c. Gissam nascentium (kuvitettu kasvio) * Jan Jonston - Theatrum universale omnium animalium, piscium, avium, quadrupedum, exanguium aquaticorum, insectorum et angium (puolalaisen luonnontieteilijän postuumi teos) * António Vieira - História do Futuro (portugalinkielinen utopistinen romaani) * Voltaire - Oedipus (Voltairen ensimmäinen näytelmä) ==Lähteet== 1718 Luokka:1718
M/S Rigelin pommitus

M/S Rigelin pommitus 27. marraskuuta 1944 Tjøtta-saaren edustalla Alstahaugissa on yksi Norjan historian tuhoisimmista laivaonnettomuuksista ja eniten ihmisuhreja vaatineista tragedioista. Bergeniläiselle varustamolle kuulunut rahtialus oli saksalaisten miehittäjien käytössä sotavankilaivana, kun siihen osui brittien ilmapommitus. Onnettomuudessa menehtyi noin 2 570 henkeä, joista suurin osa oli neuvostoliittolaisia ja jugoslavialaisia sotavankeja. Kuolleiden joukossa oli myös seitsemän norjalaista. Kaikkiaan 267 ihmistä selviytyi. Ei ole varmaa, tiesivätkö brittiläiset etukäteen sotavangeista vai luulivatko he pommittavansa saksalaisia joukkoja. Laivan hylky jäi näkyville vuoteen 1970 saakka, jolloin se siirrettiin pois ja samalla sen sisällä olleet loput ruumiit haudattiin. ==Lähteet== ==Aiheesta muualla== Rigel Luokka:Toinen maailmansota Luokka:Norjan historia Luokka:Alstahaug Luokka:Vuoden 1944 onnettomuudet
Vainajaiset

Vainajaiset on Marja Kyllösen kolmas romaani. Se käsittelee lapsettomuutta, ja se julkaistiin 2022 Teoksen kustantamana. Romaani voitti Runeberg-palkinnon vuonna 2023. Se oli myös Finlandia-palkintoehdokkaana vuonna 2022. Kyllönen aloitti romaanin kirjottamisen jo vuonna 1998. Vuonna 2006 hän lähetti käsikirjoituksen WSOY:lle, mutta se hylättiin. Vuonna 2021 Kyllönen lähetti käsikirjoituksen Teokselle, joka lopulta kustansi romaanin. == Lähteet == Luokka:Suomalaiset romaanit Luokka:Vuoden 2022 kirjat
Muurahaiskylpy

Muurahaiskylpy tai muurahaispesäkylpy on kansanperinnettä, jota kansanparantajat edelleen käyttävät hoitomuotona reumaattisiin kipuihin, lihastulehduksiin ja aineenvaihduntaa parantamaan. Muurahaiskylvyssä kylpyammeelliseen vettä sekoitetaan kilo muurahaisia ja muurahaispesäkylvyssä kylpyveteen sekoitetaan metsästä kerättyä ja kuivattua pesäainesta, erilaisia yrttejä sekä mänty-jalokuusiöljyä. Muurahaisten sijaan 1930-luvulla oli saatavilla kylpyihin ihmisen tekemiä muurahaishappovalmisteita. Terveyttä edistämään pyrkiviä kylpyjä ovat myös yrttikylvyt. Reumatismin ja hermosäryn hoitoon käytettiin myös iholle siveltyä muurahaisspriitä eli muurahaishappospriitä (). Aine sisälsi 1,25 % puhdasta muurahaishappoa ja 64-prosenttista spriiliuosta. ==Katso myös== *Vesihoito ==Lähteet== Luokka:Kansanparannus
Kanvasti

Kanvasti eli kanveesi eli kanvaasi eli canvas eli kanvas ( < , hamppu) on paksu, raskas ja tiheä kangaslaji, joka on kudottu pellava-, puuvilla- tai tekokuitulangoista. Kangasta käytetään kuormapeitteisiin, purjeisiin ja teknisiin tarkoituksiin. Sitä käytetään myös urheilumattoina ja taulumaalausten maalauspohjina. Ada canvas eli Jaavan canvas on verraten jäykkä kangaslaji, jota käytetään esimerkiksi mattojen pohja- ja tukikankaana. Valkaisematonta pellavacanvaskangasta on käytetty takkien kauluksien kovikkeena. Nyrkkeilykehän pohjana on perinteisesti käytetty vahvaa puuvillakangasta, tästä termi lyödä kanveesiin tyrmäykselle. == Etymologia == Sana "canvas" on peräisin 1200-luvun angloranskalaisesta sanasta canevaz ja vanhasta ranskankielisestä sanasta canevas. Molemmat saattavat olla johdannaisia vulgäärilatinalaisesta sanasta cannapaceus, joka tarkoittaa "hamppua", ja joka on peräisin kreikan κάνναβις (kannabis) sanasta. ==Lähteet== Luokka:Kangaslajit
Kantilli

Kantilli ( < ) on kirjontaan käytettävä ruuvimaiseksi kierretty tai silkillä päällystetty ohut metallilanka. Metallilankana on hopea-, kulta-, kupari- tai rautalanka. Metallilankapunontana lankaa on käytetty arvomerkkeinä etenkin sotilaspukujen olkalapuissa ja lakkien reunuksissa. ==Lähteet== Luokka:Kiinnitystarvikkeet
Kirjallisuusvuosi 1717

Kirjallisuusvuosi 1717 käsittelee vuoden 1717 tärkeitä kirjallisuuden tapahtumia, uutisia ja julkistuksia. == Tapahtumia == * Voltaire tuomittiin 11 kuukauden vankeuteen Ranskan sijaishallitsija Filip II:n arvostelemisesta. Vankeudessa hän kirjoitti Oedipus-nimisen esikoisnäytelmänsä. == Julkaisuja == * Jean-François Paul de Gondi - Mémoires (kardinaali Retzin (1613–1679) muistelmat) * Pierre de Marivaux - L’Homère travesti ou l’Iliade en vers burlesques * Alexander Pope - The Rape of the Lock * Joseph Pitton de Tournefort - Relation d'un voyage du Levant (postuumi matkakuvaus) 1717 Luokka:1717
Ranskan metsät

Ranskan metsät ovat kokonaispinta-alaltaan 16 miljoonaa hehtaaria. Suurin osa Ranskan metsistä on lehtimetsää ja yleisimpiä puulajeja ovat tammi, pyökki ja mänty. Ranskassa esiintyy kaikkiaan 138 puulajia. Ranskalle kuuluvassa Etelä- Amerikassa sijaitsevassa Ranskan Guyanassa metsä on trooppista sademetsää ja siellä metsien pinta-ala on yli 8 miljoonaa hehtaaria. Julkisten yhteisöjen omistamien metsien hoitoa varten on paikallismetsähallitus, ONF. Yksityisten metsänomistajien omistuksessa on 12 miljoonaa hehtaaria metsää. Kuitenkin suuri osa yksityisistä metsänomistajista omistaa vain erittäin pieniä metsäaloja. Ranskassa kaadetaan metsää puutavaran myyntiin vuosittain 38 miljoonaa kuutiometriä. Pariisin seudulla, lähellä Fontainebleauta sijaitsevat Fontainebleaun metsä ja Trois Pignonsin metsä. Puusto alueilla on sekametsää. Trois Pignonsin metsä on nykyisin valtion omistuksessa ja sen pinta-ala on 22 000 hehtaaria. Maasjoen laaksoa lähellä sijaitsevan Ardennien vuoriston metsässä elää useita metsänisäkäslajeja ja metsälintulajeja. == Lähteet == Luokka:Ranskan maantiede Luokka:Euroopan metsät
Bertil Löfberg

Bertil Löfberg (6. elokuuta 1923 Bomhus, Gävleborgin lääni – 6. heinäkuuta 1997 Tukholma) oli ruotsalainen sosiaalidemokraattinen poliitikko. Löfberg työskenteli seppänä ja konepajassa, kävi kansankorkeakoulun ja ryhtyi vuonna 1946 Gävleborgin sosialidemokraattien piiriasiamieheksi. Myöhemmin hän oli sosiaalidemokraattisen nuorisojärjestön SSU:n opintosihteeri, liittosihteeri ja lopulta puheenjohtaja, kunnes hänet nimitettiin asiantuntijaksi valtiovarainministeriöön (finansdepartementet) vuosiksi 1958–1962. Seuraavaksi hän toimi sisäministeriön (civildepartementet) valtiosihteerinä vuoteen 1969, jolloin hänet nimitettiin palkka-asioiden salkuttomaksi ministeriksi (konsultativt statsråd). Vuosina 1971–1975 hän edusti valtiopäivillä Gävleborgin vaalipiiriä ja toimi sitten Västernorrlandin läänin maaherrana (landshövding) 1975–1989. ==Lähteet== Luokka:Vuonna 1923 syntyneet Luokka:Vuonna 1997 kuolleet Luokka:Ruotsin sosiaalidemokraattisen työväenpuolueen poliitikot Luokka:Ruotsin maaherrat
Espanjan metsät

Espanjan metsät ovat merkittäviä metsätaloudelle ja pääasiallisimmat metsätalousalueet sijaitsevat maan pohjoisosassa. 30% Espanjan metsistä on vuoristometsiä, jotka sijaitsevat yli 1000 m korkeudessa. Metsissä kasvaa mäntylajeista 7 ja tammilajeista 8. Metsäpalot ovat Espanjassa merkittävä vaiva. Espanjan pohjoisosan vuoristoissa metsät ovat lehtimetsiä, kun taas maan keskiosien vuoristoissa metsät ovat havumetsiä. Garajonayn kansallispuistossa on laakeripuumetsää, joka on jäänne eteläisen Euroopan laajoista subtrooppisen metsän alueista, jotka suurelta osin katosivat usean jääkauden myötä. Sierra Morenan vuorijonoon kuuluvien Sierra Maronan vuorten rinteillä on metsiä, missä kasvaa rautatammia ja korkkitammia ja missä on joitakin erittäin vanhoja puita. == Lähteet == Luokka:Espanjan maantiede Luokka:Euroopan metsät
Persialainen miniatyyrimaalaus

Persialainen miniatyyri () on pienikokoinen persialainen maalaus, joka tehty paperille, joko kirjan kuvituksena tai erillisenä taideteoksena. Sen tekniikat ovat verrattavissa länsimaiseen keskiaikaiseen ja bysanttilaiseen miniatyyriperinteeseen. Miniatyyrimaalauksesta tuli tärkeä lajityyppi persialaisessa taiteessa 1200-luvulla. Se sai vaikutteensa Euroopan lisäksi Kiinasta mongolivalloitusten jälkeen. Perinteen kukoistusaika oli 1400- ja 1500-luvuilla safavidien (1501–1736) valtakunnassa. Vuonna 1510 timuridien maalauskoulu muutti Afganistanin Heratista Tabriziin Luoteis-Iranissa. Se alkoi tehdä kuvitettuja käsikirjoituksia. Merkittävä kuvitettu teos oli Šahname eli "Kuninkaiden kirja", joka sisälsi yli 250 maalausta. Koulun johtaja Bihzad (n. 1455/60–1535) oli aikansa suurin maalari. Hänen kuoltuaan aiheet muuttuivat emotionaalisemmiksi ja esittivät usein yksityiselämän tapahtumia.Lapidus 2022, s. 383 Perinne jatkui länsimaisen vaikutuksen alaisena tämän jälkeenkin, ja sillä on myös moderneja edustajia. Persialainen miniatyyri vaikutti miniatyyritaiteen leviämiseen myös Osmanien valtakuntaan sekä suurmogulien valtakuntaan Intian niemimaalle. == Selityksiä ihmisten kuvaamiselle == Persiassa taide ei koskaan täysin kieltänyt kuvaamasta ihmisiä, vaikka islam olikin kuvakielteinen uskonto. Miniatyyriperinteessä oli tapana kuvata juuri ihmisiä ja usein jopa suuria ihmisryhmiä. Koska kirjat olivat yksityisomaisuutta, ja kuvia näytettiin vain omistajan valitsemille henkilöille, oli mahdollista olla vapaamielisempi kuin julkisten tilojen maalauksissa. Koraania ja muita puhtaasti uskonnollisia teoksia ei tiedetä kuvitetun ihmishahmoilla, mutta miniatyyrimaalauksissa saattoi 1500-luvulla esiintyä jopa profeetta Muhammed ja joskus jopa ilman kasvohuntua. Safavidien valtakunnassa 1500-luvulla omaksuttu šiialaisuus oli yksi selitys vapaammalle taidekäsitykselle, sillä šiialaisuudessa ihmisten kuvaaminen oli sallitumpaa kuin sunnalaisuudessa. Toinen selitys oli Iranin ylänköjen ikivanha kuvakulttuuri.Palva 2016, s, 448, 449 == Galleria == Tiedosto:Rashid al-Din Tabib - Jami al-Tawarikh, f.45v detail - c. 1306-15.png|Muhammed kohtaa enkeli Gabrielin. Miniatyyri Persian Tabrizista n. 1306-1315. Tiedosto:Investiture of Ali Edinburgh codex.jpg|Muhammed julistaa Alin seuraajakseen Ghadir Khummissa. Miniatyyri vuodelta 1307 tai 1308 kuvittaa šiialaista perimätietoa. Tiedosto:Reza Abbasi - Two Lovers (1630).jpg|Safavidien aikaisen taiteilija Reza Abbasin (1565–1635) maalaus Kaksi rakastavaista. Tiedosto:Shahnameh3-1.jpg|Sivu teoksesta Šahname. == Katso myös == * Kirjamaalaus == Lähteet == * * === Viitteet === == Aiheesta muualla == Luokka:Iranin taide Luokka:Miniatyyrimaalaus
Mackmyra

Mackmyra on kylä, kartano ja entinen rautaruukki- ja sellutehdasyhdyskunta Gävlen kunnassa Ruotsin Gävleborgin läänissä. Se on nykyisin osa Valbon taajamaa, ja sen aluetta rajaavat epävirallisesti Gavleån-joki pohjoisessa, Spikåsbäcken-puro idässä ja E16-valtatie etelässä. Kylässä on vuodesta 1990 toiminut Gavleån-joen suurin vesivoimala, ja sitä ennen sen paikalla toimi pienempi voimala läpi 1900-luvun. Jo 1500-luvulla kylässä toimi talonpoikien omistama, vesivoimalla käyvä hamari, joka takoi kankirautaa. Vuonna 1685 sen osti asessori Daniel Tilas, ja 1700-luvulla hamari toimi yhteistyössä nykyisen Valbon ostoskeskuksen paikalla sijainneen masuunin kanssa. Vuonna 1756 omistajaksi tuli tukkukauppias Paul Strömbäck, joka rakensi kylän maille kartanon 1797. Ruukin osti vuonna 1814 tukkukauppias Olof Elfbrink, joka kehitti sitä ja rakensi alueelle kuuden hehtaarin englantilaistyylisen maisemapuutarhan. Elinkeinovapauslaki 1846 kiristi kilpailua niin, että ruukki suljettiin 1855. Omistaja kuitenkin jatkoi toimintaa myöhemmin vuodesta 1877 läheisessä Forsbackassa. Vuosina 1889–1976 Mackmyrassa toimi sulfiittisellutehdas, joka tuli vuonna 1906 tunnetuksi puolen vuoden työtaistelusta. Tehtaan johto uhkasi irtisanoa henkilökunnan työstä ja 40 lapsiperhettä työsuhdeasunnoista, elleivät juuri perustamaansa ammattiyhdistykseen liittyneet työntekijät heti eroa yhdistyksestä ja loputkin työläiset anna kirjallista vakuutusta uskollisuudesta työnantajalleen. Kuuden kuukauden työtaistelussa työväki sai tukea koko Ruotsin ammattiyhdistysliikkeeltä, ja sellutehtaan omistajat joutuivat perääntymään. (audio 7:57 min) Sellutehtaan viimeinen omistaja Stora Kopparbergs Bergslags AB sulki sen vuonna 1976, minkä jälkeen sen tiloissa toimi puunhakettamo 1990-luvulle ja sen jälkeen joitakin vuosia sahalaitos. Vuonna 1999 tiloissa aloitti viskitislaamo Mackmyra Svensk Whisky AB. ==Lähteet== ==Aiheesta muualla== Luokka:Ruotsin kartanot Luokka:Ruotsin ruukit Luokka:Gävlen kunta
Andalouse-kastike

Andalouse-kastike (, ) on pääsääntöisesti Belgiassa käytetty kastike, jota syödään ranskalaisten kanssa. Vuonna 2023 kastike oli kyselyiden mukaan Belgian kolmanneksi suosituin kastike ranskalaisten kanssa: 20 % belgialaisista nimesi sen suosikkikastikkeekseen. Yksinkertaisimmillaan andalouse-kastike on sekoitus ketsuppia, majoneesia ja joitakin mausteita. Kastikkeen uskotaan saaneen alkunsa 1960-luvulla. Sen kehittäjäksi nimetään La William -niminen kastikevalmistaja. Belgian lisäksi andalouse-kastike on suosittua myös Ranskassa ja Luxemburgissa. == Lähteet == Luokka:Belgialainen keittiö Luokka:Kastikkeet
Länsi-Turunmaan suomalainen seurakunta

Länsi-Turunmaan suomalainen seurakunta on Paraisilla Varsinais-Suomessa toimiva Suomen evankelis-luterilaisen kirkon seurakunta. Seurakunta kuuluu Turun hiippakuntaan ja Paimion rovastikuntaan. Seurakunnan kirkkoherra on Juho Kopperoinen. == Katso myös == * Länsi-Turunmaan ruotsalainen seurakunta * Korppoon Betania-seurakunta * Paraisten Filadelfia-seurakunta == Lähteet == Luokka:Turun arkkihiippakunnan seurakunnat Luokka:Paraisten seurakunnat